Krista Hakala

Krista Hakala (s. 4. huhtikuuta 1998) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa FC Honkaa kausina 2015–2017 ja helsinkiläistä Pallokerho-35:tä kaudella 2020. Kaudeksi 2021 hän palasi FC Honkaan. Hän on ennen kauden 2021 alkua pelannut Liigassa 30 ottelua ja tehnyt niissä yhden maalin, elokuussa 2016 Oulu Nice Socceria vastaan. Ykkösessä Hakala on pelannut Malmin Palloseurassa yhden ottelun kaudella 2017 ja Pallokerho-35:ssä 38 ottelua kausina 2018–2019.

Hakalan sisko Katja Hakala on myös liigatason jalkapalloilija.

Lähteet 

Suomalaiset jalkapalloilijat
Vuonna 1998 syntyneet
Elävät henkilöt